ซ่ง เตี่ยน

ซ่ง เตี่ยน (; เสียชีวิต ค.ศ. 189?) เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก เป็นขันทีในกลุ่มสิบเสียงสี (十常侍 ฉือฉางชื่อ) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 ฮั่นหลิงตี้) 

 ประวัติ 
ประวัติในช่วงต้นของซ่ง เตี่ยนไม่เป็นที่ทราบแน่ชัด ในรัชสมัยพระเจ้าเลนเต้ (漢靈帝 ฮั่นหลิงตี้; ครองราชย์ ค.ศ. 168-189) ซ่ง เตี่ยนได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 จงฉางชื่อ) ได้รับพระราชทานบรรดาศักดิ์ชั้นเฮา (侯 โหว) และได้รับความโปรดปรานอย่างสูงจากพระเจ้าเลนเต้(是時讓、忠及夏惲、郭勝、孫璋、畢嵐、栗嵩、段珪、高望、張恭、韓悝、宋典十二人，皆為中常侍，封侯貴寵，父兄子弟布列州郡，所在貪殘，為人蠹害。) โฮ่วฮั่นชู เล่มที่ 78.

เมื่อ ค.ศ. 186 ซ่ง เตี่ยนได้รับการแต่งตั้งให้มีตำแหน่งเป็นหัวหน้าพระราชอุทยานหลวง (鉤盾令 โกวตุ้นลิ่ง) ได้รับมอบหมายให้กำกับดูแลการบูรณะพระที่นั่งยฺวี่ถาง (玉堂殿 ยฺวี่ถางเตี้ยน) ในพระราชวังใต้ (南宮 หนานกง)(明年，遂使鈎盾令宋典繕修南宮玉堂。) โฮ่วฮั่นชู เล่มที่ 78.

เมื่อ ค.ศ. 189 โฮจิ๋น (何進 เหอ จิ้น) ผู้เป็นมหาขุนพล (大將軍 ต้าเจียงจฺวิน) คิดการจะกำจัดเหล่าขันที เหล่าขันทีจึงตอบโต้โดยการสังหารโฮจิ๋นขณะที่โฮจิ๋นกำลังเข้าพระราชวัง อ้วนเสี้ยว (袁紹 ยฺเหวียน เช่า) จึงนำเหล่าผู้ใต้บังคับบัญชาของโฮจิ๋นบุกเข้าพระราชวังเพื่อกวาดล้างเหล่าขันที ซ่ง เตี่ยนอาจเสียชีวิตในระหว่างเหตุชุลมุนนี้(六年，帝崩。中軍校尉袁紹說大將軍何進，令誅中官以悅天下。謀泄，讓、忠等因進入省，遂共殺進。而紹勒兵斬忠，捕宦官無少長悉斬之。) โฮ่วฮั่นชู เล่มที่ 78.

ซ่ง เตี่ยนไม่ปรากฏชื่อในนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14

 ดูเพิ่ม 
 รายชื่อบุคคลในยุคสามก๊ก
 สิบเสียงสี

 หมายเหตุ 

 อ้างอิง 

 บรรณานุกรม 
 ฟ่าน เย่ (คริสต์ศตวรรษที่ 5). โฮ่วฮั่นชู.

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี